6-Pack Warm Wit LED Lampen Met E27 Fitting | Voordeelkraam
Kies aantal 6i-Pack 12-Pack 24-Pack Vrou ernstig beseer ná trein met motor bots | Maroela Media
Vrou ernstig beseer ná trein met motor bots
Die ongelukstoneel. (Foto: ER24)
Die Vrystaatse polisie ondersoek ’n saak van nalatige bestuur nadat ’n vrou Dinsdagoggend met haar motor voor ’n bewegende trein in Bethlehem beland het.
Die vrou het ernstige beserings in dié voorval opgedoen.
Volgens konst. Puleng Lebakeng, woordvoerder van die polisie, het ’n vrou uit die rigting van die Morelig-woonbuurt in dié dorp in die rigting van Mullerstraat gery toe sy besluit het om te versnel om vinnig oor die treinspoor te ry terwyl ’n aankomende trein al nader beweeg het. Haar motor het egter op die treinspoor skielik tot stilstand gekom en die trein het die motor getref.
Russel Meiring, woordvoerder van ER24, het gesê paramedici is na die ongelukstoneel ontbied. Die vrou is buite haar motor aangetref.
Volgens Meiring het die vrou veelvuldige beserings in die voorval opgedoen. Sy is op die toneel behandel en pynmedikasie toegedien voordat sy na die Mediclinic Hoogland-hospitaal in die dorp gehaas is.
Niemand in die trein is in die voorval beseer nie, het Meiring verseker.
Die toepaslike owerhede was vanoggend op die toneel.
Bethlehem ER24 Vrystaat
Dié belastingbetalers hoef nie opgawe in te dien
Wat is die kans dat n kar net eenvoudig ingee en op die spoor beland, lyk vir my nuut ook, geen nommerplaat? Dalk in die haas deurmekaar geraak en die automaties in neutraal gesit of iets..
Jy vat nie kanse met n trein nie.
Wou dalk versekering eis! Hou stil op die treinspoor? Hoekom?
Relatief min skade aan haar BM. Trein kon seker nie baie vinnig gery het nie?